Document ID: /roh_data/filtered/fineweb-2-filterrobots_roh.jsonl.gz/30743

Uschè in’infurmaziun durant la seduta dal cussegl cirquital da l’Engiadin’Ota. Sin dumonda da RTR ha Daniel Peter ditg che las dumondas da permiss per las installaziuns duain ir en las proximas duas emnas a Berna tar l’Uffizi d’aviatica civila, curt BAZL. Resposta da quest spetg'ins l’atun.
I sa tracta da 3 installaziun temporaras
Questas installaziuns fissan:
- ina plazza nua ch’ils aviuns pon parcar
- In hangar provisoric per il militar
- in container per il dazi
Plan da master plazza aviatica regiunala
Quai che pertutga il plan da master per la plazza aviatica, duai l'onn 2016 esser l'onn decisiv, uschia Daniel Peter. Igl è enconuschent che la plazza aviatica a Samedan ha da basegn da diversas investiziuns.
I dovra in sistem da segirezza enturn la plazza, novas infrastructuras, ils helicopters ston vegnir separads dals aviuns. En tut muntan las investiziuns a 26 milliuns francs. Sco proxim duain vegnir fatgs studis per 3 fin 4 projects cun segirtad dals custs. Quai duai succeder aifer ils proxims mais.
Anc bler temp fin ch’insatge vegn realisà
Fin ch'ins saja uschè enavant da pudair realisar insatge, vegni tenor Daniel Peter anc ad ir in pèr onns. Il plan da master è enconuschent dapi l'onn 2015.